Diari Oficial de la Generalitat Valenciana


Sumari del DOGV 6758, del 20-04-2012 (2012/3655)

RESOLUCIÓ de 27 de març de 2012, de la presidenta de l'Agència Valenciana del Turisme, sobre la publicació de la relació d'ajudes reconegudes, segons la convocatòria de 2 de febrer de 2011 d'ajudes de l'Agència per a l'exercici 2011.
-----------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6758

Data del DOGV
:   20-04-2012

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2012/3655


Data del document
:   27-03-2012

Organisme emissor
:   Agència Valenciana del Turisme

Tipus de document
:   Resolució

Descriptors 

:   * Agència Valenciana del Turisme
    * ajuda pública

RESOLUCIÓ de 27 de març de 2012, de la presidenta de l'Agència Valenciana del Turisme, sobre la publicació de la relació d'ajudes reconegudes, segons la convocatòria de 2 de febrer de 2011 d'ajudes de l'Agència per a l'exercici 2011. [2012/3655]  
I. En compliment del que disposa l'article 18 de la Llei 38/2003, de 17 de novembre, General de Subvencions, s'ha de publicar la relació d'ajudes reconegudes segons la Resolució de 2 de febrer de 2011, de la presidenta de l'Agència Valenciana del Turisme, per la qual es van convocar les ajudes de l'Agència per a l'any 2011, en el marc del Pla de Competitivitat del Sector Turístic 2009-2011 i del Pla Estratègic Global del Turisme de la Comunitat Valenciana 2010-2020 (DOCV núm. 6459, de 14 de febrer de 2011).  
  
II. En l'article 4, apartat 1, d'esta resolució es van detallar expressament les línies de crèdit i l'import global màxim destinat a la concessió de les ajudes corresponents a la convocatòria, en funció del respectiu capítol pressupostari (IV o VII). Les ajudes reconegudes, incloses en el Programa 32, Excel·lència i Gestió Turística de l'Àrea de Foment de Destinacions, Empreses i Activitats Turístiques, són imputables als següents capítols i subprogrames pressupostaris:  
  
  
Capítol IV Transferències corrents:  
Subprograma 32957 Comercialització i posicionament  
Subprograma 32810 Implantació i desenrotllament de sistemes de qualitat I+D+i  
  
Capítol VII Transferències de capital:  
Subprograma 32574 Millora de condicions i servicis  
Subprograma 32158 Gestió mediambiental i desenrotllament sostenible  
Subprograma 32401 Gestió participativa I+D+i  
  
III. Com ja es va indicar en l'article 4, apartat 2, de la mencionada resolució de convocatòria, es fa constar que estes ajudes estan cofinançades pel Fons Europeu de Desenrotllament Regional (FEDER) 2007-2013, en el marc del Programa Operatiu CV 2007-2013, amb el percentatge màxim de cofinançament del 80% per als programes corresponents a l'eix prioritari 1 (Desenrotllament de l'Economia del Coneixement, I+D+i, Societat de la Informació i TIC) i amb el percentatge màxim de cofinançament del 70% per als programes corresponents a la resta d'eixos.  
IV. Les ajudes s'indiquen en l'annex adjunt segons la finalitat, determinada pel programa corresponent, on es detalla el número d'expedient, el nom o la raó social del beneficiari, el número d'identificació fiscal i l'import de l'ajuda.  
En conseqüència, resolc:  
  
Publicar la relació d'ajudes reconegudes segons la Resolució de 2 de febrer de 2011, de la presidenta de l'Agència Valenciana del Turisme, per la qual es van convocar les ajudes de l'Agència per a l'any 2011, en el marc del Pla de Competitivitat del Sector Turístic 2009-2011 i del Pla Estratègic Global del Turisme de la Comunitat Valenciana 2010-2020 (DOCV núm. 6459, de 14 de febrer de 2011).  
  
València, 27 de març de 2012.- La presidenta de l'Agència Valenciana del Turisme: Lola Johnson Sastre.  
  
Annex  
  
  
  
  
  
  
\* \* \* \* \* \* \* \* \* \* \* \*  
ANEXO  
  
